Загадчык аддзела рамесніцкай дзейнасці Карэліцкага дома рамёстваў Юлія Баярэнка піша: “Майстры нашага аддзела рамесніцкай дзейнасці прынялі ўдзел у фестывалі нацыянальных культур у Гродне. Не проста паехалі на іншых паглядзець і сябе паказаць, але прывезлі дадому спецыяльны дыплом абласной выставы-конкурсу “Народная лялька” ў намінацыі “Найлепшая абрадавая лялька”. Чаму ляльку Васіліну зрабілі ў сінім і жоўтым колерах? Таму, што такія на карэліцкім гербе і сцягу. А вопратку ёй аздобілі складаным саламяным арнаментам. Вобраз дапоўніла шыкоўная каса з ільнянога валакна, якім так ганарацца на Карэліччыне”.